ຢູເຄຣນວ່າ ພວກຜູ້ນຳ ທີ່ເຂົ້າຮ່ວມ ກອງປະຊຸມສຸດຍອດ ສະໜັບສະໜຸນ ແຜນສັນຕິພາບ (ສະໄດລ໌/ວີດີໂອ)
ປະທານາທິບໍດີຢູ​ເຄຣນ ເວົ້າ​ວ່າ ທ່ານ ​ແລະປະທານາທິບໍດີຣັດ​ເຊຍ ​ໄດ້ຕົກ​ລົງ ​ໃນທາງຫຼັກການ ກ່ຽວກັບ​​ແຜນສັນຕິ​ພາບ ​ເພື່ອ​ຍຸດຕິ​ການ​ສູ້​ລົບ ​ໃນ​ພາກ​ຕາ​ເວັນ​ອອກ​ ຢູ​ເຄຣນ.
ປະທານາທິບໍດີຢູເຄຣນ ທ່ານ Petro Poroshenko ກ່າວວ່າ ທ່ານ ແລະ ປະທານາທິບໍດີຣັດເຊຍ ທ່ານ Vladimir Putin ໄດ້ ຕົກລົງກັນໃນທາງຫຼັກການ ກ່ຽວກັບແຜນສັນຕິພາບ ເພື່ອຍຸດຕິ ການສູ້ລົບ ໃນພາກຕາເວັນອອກຂອງຢູເຄຣນ ປະທານາທິບໍດີ Poroshenko ໄດ້ຖະແຫລງໃນຕອນເຊົ້າຂອງ ວັນພຸດມື້ນີ້ ຫຼັງຈາກທີ່ໄດ້ມີການເຈລະຈາ ແບບເຊິ່ງໜ້າ ກັບທ່ານ Putin ເປັນເວລາ 2 ຊົວໂມງ ຢູ່ກອງປະຊຸມສຸດຍອດ ໃນ Belarus ຊຶ່ງມີບັນດາຜູ້ນຳໃນຂົງເຂດ ເຂົ້າຮ່ວມນຳດ້ວຍ ທ່ານ Poroshenko ເວົ້າວ່າ ແຕ່ມັນຍັງບໍ່ຈະແຈ້ງເທື່ອວ່າ ແຜນສັນຕິພາບດັ່ງກ່າວ ຈະມີຜົນແບບໃດ ໃນທັນທີຕໍ່ການສູ້ລົບກັນຢູ່ໃນພາກຕາເວັນອອກຂອງຢູເຄຣນ ລະຫວ່າງພວກແບ່ງແຍກດິນແດນນິຍົມຣັດເຊຍ ແລະກອງກຳລັງຢູເຄຣນນັ້ນ ຫຼັງຈາກການເຈລະຈາແລ້ວ ປະທານາທິບໍດີ Putin ໄດ້ກ່າວວ່າ ມົສກູ ຈະ   ເພື່ອສະໜັບສະໜຸນ ແຜນສັນຕິພາບນີ້ ແຕ່ ທ່ານຍັງເວົ້າວ່າ ມັນກໍຂຶ້ນກັບລັດຖະບານ Kyiv ທີ່ຈະເຈລະຈາ ເລື້ອງ ເງື່ອນໄຂຕ່າງໆຂອງການຢຸດຍິງ ກັບພວກກະບົດ